# Humanitārās fakultātes

**Svešvalodu katedra**

**ASISTENTS**

**Galvenie uzdevumi un pienākumi**

1. Asistenta galvenais uzdevums ir sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Asistentam amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Asistenta galvenie pienākumi ir:

2.1. veikt pētniecības darbu atbilstošajā zinātnes apakšnozarē: tulkojumzinātnē/ valodniecībā un/ vai literatūrzinātnē (ar specializāciju franču valodā un/ vai literatūrā un/vai kultūrā), piedaloties ar referātu (mutisku prezentāciju vai stenda referātu) vismaz vienā starptautiskajā zinātniskajā konferencē/kongresā, publicējot tēzes un/ vai publicējot/ apstiprinot publicēšanai vismaz 1 rakstu zinātniskajā izdevumā;

2.2. vadīt seminārus, praktiskos darbus un laboratorijas darbus;

2.3. vadīt prakses, kursa darbus un projektus;

2.4. pārbaudīt kontroldarbus un patstāvīgos darbus;

2.5. organizēt pārbaudījumus;

2.6. piedalīties Horizon 2020, ES struktūrfondu u.c. zinātnisko projektu un līgumdarbu ar komersantiem sagatavošanā un iesniegšanā;

2.7. sekot attiecīgās zinātnes nozares/apakšnozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;

2.8. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās, u.c.);

2.9. kalendārā gada laikā piedalīties/organizēt vismaz vienu franču valodas un/ vai literatūras un/ vai kultūras zinātnes popularizēšanas pasākumu, pārstāvot DU;

2.10. attīstīt un uzturēt starptautiskus sakarus ar franču valodu un kultūru popularizējošām organizācijām, institūcijām un fondiem;

2.11. ievērot akadēmiska godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Asistenta amatā var ievēlēt personas ar doktora vai maģistra grādu valodniecības nozarē: tulkojumzinātnē vai salīdzināmās un sastatāmās valodniecības vai lietišķās valodniecības apakšnozarē (ar specializāciju franču valodā) vai literatūrzinātnes nozarē: cittautu literatūras vēstures apakšnozarē (ar specializāciju franču literatūrā).

2. Ievērojot nepieciešamību studējošajiem apgūt praktiskās iemaņas un zināšanas, profesionālo studiju profila priekšmetos asistenta amatā ar augstāko izglītību, bet ar pasniedzamajam priekšmetam atbilstošu vismaz 5 gadu praktiskā darba stāžu, var ievēlēt akadēmisko personālu bez zinātniskā grāda.

3. Angļu valodas prasme C1 līmenī.

4. Franču valodas prasme C1 līmenī.